Rino Serra/Le fior dël mal/018


XVIII. L'IDEAL 
A saran mai coste blësse da vignëtte, 
Prodòt guast, nà da 'n secol bon a nen, 
Sti pé da stivalet, dij da castagnëtte, 
Che 'n cheur coma 'l mè a sodisf-ran franch nen. 

Lasso a Gavarni, poeta 'd gent malavie, 
Sò strup bësbijant ëd blësse da ospidal, 
Coma 't veuj ch'i treuva tra cole reuse spalie 
Na fior ch'a jë smija a mè ross ideal. 

Për sto cheur che coma n'abim l'é përfond assé 
Ledy Macbeth, ant ël crimin sevi la mej ch'a-i é 
Seugn d'Eschil al fòrt clima austral duertà; 

O it ses ti, grand neuit ëd Michelangel fija, 
Ch'it tòrse con calma 'nt na pòsa fòravia 
Toe forme për boca dij Titan plasmà! 

Rino Serra
Leteratura piemontèisa
Baudelaire